སྒོ་མེ་ཚེ་རིང་བཀྲ་ཤིས་སམ་དེང་སྐབས་ཁྲི་སེམས་དཔའ་ཞེས་བོས་ན་ཀུན་ལ་གོ་མྱོང་མང་ཞིང་རྩོམ་རིག་གི་མེ་ཏོག་ལྡུམ་ར་ནས་མཚན་སྙན་གྱི་གཟི་བྱིན་རབ་ཏུ་བཀྲ་བའི་སྙན་ངག་པ་ཁོང་གིས་བརྩམས་གནང་མཛད་པའི་སྒྲུང་རིང་བརྩམས་ཆོསམར་ངོའི་ཟླ་བཞེས་པ་བཀླགས་ཚར་རྗེས་དྲན་པའི་མེ་ལོང་དུ་ནམ་ཡང་དེའི་ནང་གི་མི་སྣ་གཙོ་བོའམ་རྩོམ་པ་པོས་ཁོར་རང་ཉིད་ཡིན་ཟེར་བའི་ཟླ་བ་ཞེས་འབོད་པའི་སློབ་ཆེན་མཐར་བྱིན་མ་ཐག་པའི་ན་གཞོན་དེ་ཝ་ལེར་ཝ་ལེར་འགོག་མེད་དུ་དྲན་བྱུང་།ཡང་སེམས་ཀྱྱིན་སེམས་ཀྱིིན་དུ་ཟླ་བའི་ལས་དབང་དེ་རང་ཉིད་ཀྱི་ལས་དབང་ཡིན་པར་བསམས་བྱུང་།ཡིན་ཡང་དྲན་པའི་མདའ་མོ་ནང་དུ་བཀུག་སྟེ་སྤྱིའི་ཆ་ནས་སྒྲུང་གཏམ་འདིར་དཔྱད་བརྗོད་ཏོག་ཙམ་རེ་བྱེད་ན།ཐོག་མར་སྒྲུང་གཏམ་འདི་ནི་ཡིག་འབྲུ་ཁྲིདང་དོན་ཚནགྱིས་གྲུབ་པ་དང་བྱུང་རིམ་ཀྱག་ཀྱོག་ལྡན་ཞིང་མི་སྣའི་བར་གྱི་འབྲེལ་བ་རྙོག་འཛིང་ཡིན་པའི་སྒྲུང་རིང་ཚད་ལྡན་ཞིག་ཡིན་པ་དང་།ཚིག་སྤྱོར་ཐད་མཛེས་པའི་ཚིག་རྒྱན་གྱིས་རབ་ཏུ་སྤྲས་ཡོད་ནའང་གོ་དཀའ་བའི་མངོན་བརྗོད་དང་བརྡ་རྙིང་སོགས་ཀྱིས་མ་བཅིངས་པར་ཨ་མདོའི་ཡུལ་གྲུ་སོ་སོའི་མི་རྣམས་ཀྱིས་བཀོད་སྤྱོད་བྱེད་བཞིན་པའི་རྨང་གཞིའི་སྐད་ཆ་བྲིས་འདུགདཔེ་དང་དཔེ་ཅན་བཀོལ་བ་སྟག་སེང་ཁ་འཕྲོད་ཀྱི་རྣམ་པར་ཆགས་ཤིང་མཚོན་བྱེད་རྒྱ་ཆེ་བ་དང་གཏིང་ཟབ་པས་དངོས་ཡོད་རིང་ལུགས་དང་མཚོན་བྱེད་རིང་ལུགས་སྤྱད་པ་ཅུང་ཙམ་མང་བར་མ་ཟད།སྒྲུང་གཏམ་གྱི་ཐོག་མཐའ་བར་གསུམ་དུ་རྩོམ་པ་པོས་རང་གི་རྨི་ལམ་བྲིས་པ་དེའང་གསོན་ཉམས་ལྡན་ལ་ལྷག་ཏུ་འཆར་ཡན་རིང་ལུགས་ཀྱི་ཁྱད་ཆོས་ཤིན་ཏུ་མང་།དེ་མིན་བརྩམས་ཆོས་འདིའི་བརྗོད་བྱའང་དེ་སྔོན་གྱི་སྒྲུང་གཏམ་ལས་ཐོལ་ལས་བརྒལ་འདུག་སྙམ་སྟེ་འདིའི་ནང་དུ་ལོ་རབས་བརྒྱད་ཅུའི་དུས་མཇུག་གིས་རྫོགས་ཚིག་འབྲི་བཞིན་ལོ་རབས་དགུ་བཅུའི་ཉི་གཞོན་གསར་པ་བསུ་བའི་སྐབས་ཀྱི་བོད་ཀྱི་མཐར་བྱིན་སློབ་ཆེན་སློབ་མ་མང་པོ་ཞིག་གི་ལས་དབང་དེ་བརྗོད་བྱའི་སྙིང་བོར་བཟུང་ཡོད་པར་མ་ཟད།དུས་སྐབས་དེའི་ནང་གི་བོད་ཀྱི་ལས་བྱེད་པ་མགོ་བ་ཁ་ཤས་ཀྱི་བྱ་བྱེད་དང་བཟོ་ལྟ་སོགས་མིའི་སྣའི་སྣང་བརྙན་བཞེངས་སྐྲུན་བྱས་པའང་སྒྱུ་རྩལ་གྱི་མཁའ་ལ་བསྙེགས་ནས་དཔེ་མཚོན་རང་བཞིན་ཅན་དུ་གྲུབ་འདུགདེ་མིན་སྒྲུང་གཏམ་འདིའི་ཁ་བྱང་སྟེ་མར་ངོའི་ཟླ་བ་ཞེས་པར་བལྟས་མ་ཐག་ཏུ་མཐོང་བ་ཙམ་ལས་མེ་ཡོད་པ་ཤེས་ལྟ་བུའི་དཔེ་བཞིན་དུ་བརྩམས་སྒྲུང་གི་སྤྱིའི་བརྗོད་བྱའམ་སྤྱི་ཁོག་བློ་ལ་ངེས་ཐུབ།ཡང་གཅིག་བཤད་ན་འདི་འདྲའི་དཔེ་འཇོག་དང་མཚོན་བྱེད་རིང་ལུགས་ནི་དཔེ་མཚོན་ཅན་གྱི་ཕུལ་བྱུང་རྩོམ་རིག་སྒྱུ་རྩལ་ཅིག་ལ་ངེས་པར་དུ་ཚང་དགོས་པའི་ཆ་རྐྱེན་ཞིག་ནི་མིན་ནམ་སྙམ།བརྩམས་ཆོས་འདིའི་མགོ་མཇུག་བར་གསུམ་དུ་འདི་དང་འདི་ལྟ་བུའི་གོ་སླ་ཞིང་དོན་གྱིས་ཕྱུག་པའི་དཔེ་འཇོག་དང་མཚོན་བྱེད་ཅན་མང་བས་རྩོམ་པ་པོའི་ཡིད་ཀྱི་རྟོག་པ་དང་རྩོམ་གྱི་མཐུ་རྩལ་ལ་བསྟོད་པའི་མཐེ་བོང་མི་བསྒྲངས་ག་མེད་ལྟ་བུ་རེད།